ddrg/super_eurlex huggingface dataset:
DA Den Europæiske Unions Tidende L 135/12

RÅDETS AFGØRELSE

af 15. maj 2006

om Det Europæiske Fællesskabs holdning til udkast til regulativ fra De Forenede Nationers Økonomiske Kommission for Europa om godkendelse af adaptive forlygtesystemer (AFS) til motorkøretøjer

(EØS-relevant tekst)

(2006/364/EF)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab,

under henvisning til Rådets afgørelse 97/836/EF af 27. november 1997 om Det Europæiske Fællesskabs tiltrædelse af overenskomsten under De Forenede Nationers Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter (»overenskomst af 1958 som revideret«) (1), særlig artikel 4, stk. 2, andet led,

under henvisning til forslag fra Kommissionen,

under henvisning til samstemmende udtalelse fra Europa-Parlamentet (2), og

ud fra følgende betragtninger:

(1) Udkastet til regulativ fra De Forenede Nationers Økonomiske Kommission for Europa om godkendelse af adaptive forlygtesystemer (AFS) til motorkøretøjer, i det følgende benævnt »udkast til regulativ«, fjerner de tekniske hindringer for samhandelen med motorkøretøjer mellem de kontraherende parter for så vidt angår disse komponenter, samtidig med at der opnås en høj grad af sikkerhed og miljøbeskyttelse.

(2) Fællesskabet bør fastlægge sin holdning til udkastet til regulativ.

(3) Udkastet til regulativ integreres i systemet for EF-typegodkendelse af motorkøretøjer —

TRUFFET FØLGENDE AFGØRELSE:

Artikel 1

Udkastet til regulativ, som foreligger i dokument TRANS/WP.29/2005/31 og TRANS/WP.29/2005/31/add.1, godkendes.

Artikel 2

Fællesskabet, repræsenteret ved Kommissionen, stemmer for udkastet til regulativ ved afstemningen på administrationsudvalgets møde i forbindelse med et senere møde i verdensforummet for harmonisering af regulativer for motorkøretøjer under De Forenede Nationers Økonomiske Kommission for Europa.

Artikel 3

Udkastet til regulativ integreres i systemet for EF-typegodkendelse af motorkøretøjer.

Udfærdiget i Bruxelles, den 15. maj 2006. På Rådets vegne U. PLASSNIK Formand

(1) EFT L 346 af 17.12.1997, s. 78.

(2) Endnu ikke offentliggjort i EUT.
DA Den Europæiske Unions Tidende L 135/11

RÅDETS AFGØRELSE

af 15. maj 2006

om Det Europæiske Fællesskabs holdning til udkast til regulativ fra De Forenede Nationers Økonomiske Kommission for Europa om hjul til personbiler og påhængskøretøjer dertil

(EØS-relevant tekst)

(2006/363/EF)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab,

under henvisning til Rådets afgørelse 97/836/EF af 27. november 1997 om Det Europæiske Fællesskabs tiltrædelse af overenskomsten under De Forenede Nationers Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter (»overenskomst af 1958 som revideret«) (1), særlig artikel 4, stk. 2, andet led,

under henvisning til forslag fra Kommissionen,

under henvisning til samstemmende udtalelse fra Europa-Parlamentet (2), og

ud fra følgende betragtninger:

(1) Udkastet til regulativ fra De Forenede Nationers Økonomiske Kommission for Europa om hjul til personbiler og påhængskøretøjer dertil, i det følgende benævnt »udkast til regulativ«, fjerner de tekniske hindringer for samhandelen med motorkøretøjer mellem de kontraherende parter for så vidt angår disse komponenter, samtidig med at der opnås en høj grad af sikkerhed og miljøbeskyttelse.

(2) Fællesskabet bør fastlægge sin holdning til udkastet til regulativ.

(3) Udkastet til regulativ integreres ikke i systemet for EF-typegodkendelse af motorkøretøjer, da det vedrører reservehjul —

TRUFFET FØLGENDE AFGØRELSE:

Artikel 1

Udkastet til regulativ, som foreligger i dokument TRANS/WP.29/2005/46, godkendes.

Artikel 2

Fællesskabet, repræsenteret ved Kommissionen, stemmer for udkastet til regulativ ved afstemningen på administrationsudvalgets møde i forbindelse med et senere møde i verdensforummet for harmonisering af regulativer for motorkøretøjer under De Forenede Nationers Økonomiske Kommission for Europa.

Artikel 3

Udkastet til regulativ integreres ikke i systemet for EF-typegodkendelse af motorkøretøjer.

Udfærdiget i Bruxelles, den 15. maj 2006. På Rådets vegne U. PLASSNIK Formand

(1) EFT L 346 af 17.12.1997, s. 78.

(2) Endnu ikke offentliggjort i EUT.
DA Den Europæiske Unions Tidende L 135/13

RÅDETS OG KOMMISSIONENS AFGØRELSE

af 15. maj 2006

om indgåelse på vegne af Det Europæiske Fællesskab og Det Europæiske Atomenergifællesskab af aftalen om videnskabeligt og teknologisk samarbejde mellem Det Europæiske Fællesskab og Det Europæiske Atomenergifællesskab på den ene side og Det Schweiziske Forbund på den anden side

(2006/365/EF, Euratom)

RÅDET FOR DEN EUROPÆISKE UNION OG

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab, særlig artikel 170 sammenholdt med artikel 300, stk. 2, første afsnit, første punktum, og artikel 300, stk. 3, første afsnit,

under henvisning til traktaten om oprettelse af Det Europæiske Atomenergifællesskab, særlig artikel 101, stk. 2,

under henvisning til forslag fra Kommissionen, og

under henvisning til udtalelse fra Europa-Parlamentet (1), og

ud fra følgende betragtninger:

(1) Kommissionen har på Fællesskabernes vegne forhandlet en aftale om videnskabeligt og teknologisk samarbejde med Det Schweiziske Forbund, der også indeholder en bestemmelse om midlertidig anvendelse af den fornyede aftale.

(2) Aftalen blev med forbehold af senere indgåelse undertegnet af parternes repræsentanter den 16. januar 2004 i Bruxelles og er blevet anvendt midlertidigt siden den 1. januar 2004.

(3) Aftalen bør indgås på en sådan måde, at teksterne på alle medlemsstaternes sprog får samme gyldighed. Dette bør ske ved en brevveksling.

(4) Aftalen bør godkendes —

TRUFFET FØLGENDE AFGØRELSE:

Artikel 1

Aftalen om videnskabeligt og teknologisk samarbejde mellem Det Europæiske Fællesskab og Det Europæiske Atomenergifællesskab på den ene side og Det Schweiziske Forbund på den anden side godkendes på Det Europæiske Fællesskabs og Det Europæiske Atomenergifællesskabs vegne (2).

Artikel 2

Formanden for Rådet giver på Det Europæiske Fællesskabs vegne og formanden for Kommissionen på Det Europæiske Atomenergifællesskabs vegne den meddelelse, der er omhandlet i aftalens artikel 14, og bemyndiges til ved en brevveksling at aftale med Det Schweiziske Forbund, at teksterne til aftalen på alle medlemsstaternes sprog efter udvidelsen den 1. maj 2004 har samme gyldighed.

Udfærdiget i Bruxelles, den 15. maj 2006. På Rådets vegne U. PLASSNIK Formand På Kommissionens vegne José Manuel BARROSO Formand

(1) Udtalelsen blev afgivet den 13. december 2005 (endnu ikke offentliggjort i EUT).

(2) Teksten til aftalen findes i EUT L 32 af 5.2.2004, s. 23.
—

Indkredse retlige, administrative og andre hindringer for kundemobilitet i forbindelse med bankkonti. Gruppen skal navnlig indkredse eventuelle hindringer for at åbne en bankkonto på tværs af grænserne og at skifte bank både indenlands og på tværs af grænserne (f.eks. omkostningerne ved at åbne, opretholde og lukke en bankkonto og omkostningerne ved direkte at skifte bank).
(2)

De Europæiske Fællesskabers Domstol har fastslået, at kriterierne for afgørelsen af, om en grænsearbejder skal betragtes som delvis arbejdsløs eller helt arbejdsløs i forordningens artikel 71, stk. 1, litra a)'s forstand, skal være ensartede og gælde på fællesskabsplan, og at denne afgørelse ikke kan træffes på grundlag af kriterier i national ret (2).
6.

Hvervet som formand for Revisionsudvalget udøves af et medlem fra den medlemsstat, hvis repræsentant i Den Administrative Kommission i samme periode udøver formandshvervet for denne kommission. Formanden for Revisionsudvalget kan sammen med sekretariatet træffe alle foranstaltninger med henblik på en hurtig løsning af problemer, der hører ind under Revisionsudvalgets kompetenceområde. Formanden for Revisionsudvalget er i princippet formand for arbejdsgrupperne, som har til opgave at behandle problemer, som hører ind under Revisionsudvalgets kompetenceområde; hvis formanden ikke er i stand til at deltage i møderne, eller såfremt der skal behandles visse særlige problemer, kan en anden person, der udpeges af formanden, dog deltage i møderne i stedet for denne.
(8)

For at give Kommissionen mulighed for at underrette de øvrige medlemsstater og at ajourføre den fælles sortsliste over landbrugsplantearter, som direktiv 2002/53/EF indeholder bestemmelser om, bør det kræves, at Polen giver Kommissionen meddelelse herom, når landet gør brug af den tilladelse, der indrømmes i henhold til nærværende beslutning.
(10)

I henhold til artikel 3 i protokollen om konvergenskriterierne, betyder kriteriet vedrørende deltagelse i Det Europæiske Monetære Systems valutakursmekanisme som nævnt i traktatens artikel 121, stk. 1, tredje led, at en medlemsstat har overholdt de normale udsvingsmargener i Det Europæiske Monetære Systems valutakursmekanisme (ERM) uden alvorlige spændinger i mindst de seneste to år før undersøgelsen. Medlemsstaten må især ikke i samme periode på eget initiativ have devalueret sin valutas bilaterale centralkurs over for en anden medlemsstats valuta. Siden den 1. januar 1999 har ERM II udgjort rammen for vurderingen af opfyldelsen af valutakurskriteriet. Ved vurderingen af opfyldelsen af dette kriterium i deres beretninger har Kommissionen og ECB undersøgt den toårige periode, der sluttede i april 2006.
(45)

Følgende virksomheder har overtrådt EF-traktatens artikel 81, stk. 1, og EØS-aftalens artikel 53, stk. 1, da de i de anførte perioder har deltaget i en samling aftaler og former for samordnet praksis, der påvirker EF- og EØS-markedet for isostatisk specialgrafit: 1) GrafTech International, Ltd, fra februar 1996 til maj 1997 2) SGL Carbon AG, fra juli 1993 til februar 1998 3) Le Carbone-Lorraine SA, fra juli 1993 til februar 1998 4) Ibiden Co., Ltd, fra juli 1993 til februar 1998 5) Tokai Carbon Co., Ltd, fra juli 1993 til februar 1998 6) Toyo Tanso Co., Ltd, fra juli 1993 til februar 1998 7) Nippon Steel Chemical Co., Ltd og NSCC Techno Carbon Co., Ltd, ansvarlige in solidum, fra juli 1993 til februar 1998 8) Intech EDM BV og Intech EDM AG, ansvarlige in solidum, fra februar 1994 til maj 1997.
Naturkatastroferne

Den 31.10.2002 blev regionen Molise ramt af et jordskælv, der fik konsekvenser for værftet, arbejdsstyrken og leverandørerne. Senere, nemlig fra den 23.1.2003 til den 25.1.2003, blev regionen ramt af en oversvømmelse med yderligere ødelæggende virkninger for værftet, arbejdsstyrken og leverandørerne. Disse to naturkatastrofer skadede værftet direkte, fordi arbejdsstyrken blev ude af stand til udføre sine opgaver, og indirekte fordi lokale virksomheder, som havde fået tildelt arbejdet på skib C.180 i underentreprise, ensidigt opsagde kontrakterne med den begrundelse, at naturkatastroferne havde skadet deres leverandørers produktionsanlæg. De italienske myndigheder har især fremført, at ovennævnte begivenheder ødelagde det forberedende ingeniørarbejde i forbindelse med bygningen af skibet.

Selv om de italienske myndigheder erkender, at begge katastrofer indtraf i den periode, hvor opfyldelsen af kontrakten var stillet i bero, hævder de, at disse begivenheder under alle omstændigheder forstyrrede værftets produktionsprogram, og understreger, at der for begge katastrofers vedkommende var blevet erklæret undtagelsestilstand indtil den 1. februar 2004 ved et dekret udstedt af ministerpræsidenten.

De italienske myndigheder fremhæver, at støtten er hastende i betragtning af værftets begrænsede finansielle og industrielle ressourcer (4), da skibets kontraktpris blev fastsat ud fra en forventning om, at der ville blive ydet støtte ved lov. Hvis ikke skibets leveringsfrist forlænges (skibet var færdiggjort for 25,65 % vedkommende pr. 16.12.2003), og der dermed ikke ydes støtte, kan skibet ifølge de italienske myndigheder ikke færdiggøres uden store økonomiske omkostninger for værftet, hvilket vil betyde tab af arbejdspladser både på værftet og i de virksomheder, der arbejder for værftet. De italienske myndigheder har nemlig præciseret, at rederiet Marnavi og værftet aftalte at annullere kontrakten om bygning af et andet skib, betegnet C.173, hvis bygning var blevet forstyrret af ovennævnte begivenheder, og i stedet anvende de leverancer, der allerede var til rådighed, til skib C.180.

Tabel 1

Oversigt over forsinkelserne i leveringen af skib C.180
(2)

Kommissionen finder, at de tilsagn, Repsol CPP har tilbudt, er tilstrækkelige til at løse de påviste konkurrenceproblemer. Repsol CPP har givet tilsagn om navnlig at tilbyde de pågældende tankstationer et konkret økonomisk incitament til at opsige eksisterende langsigtede forsyningsaftaler og om at afstå fra at indgå andre langsigtede eksklusivaftaler. Repsol CPP tilbyder desuden at afstå fra at købe uafhængige tankstationer af DODO-typen, der ikke leverer brændstof. Som følge heraf vil engrosleveringen til en lang række tankstationer blive åben for konkurrence.
(2)

Såfremt der i medfør af en medlemsstats lovgivning og ligeledes i medfør af lovgivningen i den medlemsstat, på hvis område familiemedlemmerne er bosat, i samme periode kan kræves udbetalt familieydelser af to forskellige personer for et og samme familiemedlem, stilles retten til familieydelser eller børnetilskud efter den førstnævnte medlemsstat i bero i henhold til artikel 76 i forordning (EØF) nr. 1408/71 i et omfang svarende til det beløb, der er fastsat i lovgivningen i den sidstnævnte medlemsstat, hvis der »som følge af udøvelse af erhvervsvirksomhed« kan kræves udbetalt familieydelser efter lovgivningen i denne stat. Artikel 79, stk. 3 i forordning (EØF) nr. 1408/71 indeholder en tilsvarende bestemmelse for så vidt angår pensionister og børn, der har mistet en af forældrene eller dem begge.
(12)

Støtteforanstaltningernes bæredygtighed. Bortset fra de nationale forbindelser skulle foranstaltningen fremme oprettelse af forbindelser mellem regionen og Central- og Østeuropa. Kommissionen mente, at de italienske myndigheder for at sikre, at projektet var rentabelt på længere sigt, skulle sikre, at de også støttedes af myndighederne i de berørte stater.
(8)

Koncentrations- og likviditetsgraderne er også gode indikatorer for konkurrence på engrosmarkedet for elektricitet. Den markedsandel, som Nord Pool Spot A/S — den frivillige nordiske børs for elkraft, som er beskrevet i betragtning 3 — rådede over i 2004, var på 42 % af den fysiske leverance i de nordiske lande (13). Dette er et tilfredsstillende niveau på et regionalt marked. Ydermere er konkurrencevilkårene for engroshandlen med elektricitet også i betydeligt omfang påvirket af den finansielle handel med elektricitet på markedsområdet, som for så vidt angår mængder solgt via Nordpool repræsenterede 1,5 gange den mængde, der blev brugt i de nordiske lande (14) (og, hvis der tages hensyn til andre kendte transaktioner som f.eks. OTC — »over the counter« eller direkte salg — mere end fire gange mængden (15). Som konkluderet i det tekniske bilag (16) bør denne likviditetsgrad betragtes som tilfredsstillende, dvs. den udgør en indikator for et velfungerende og konkurrencepræget regionalt marked. Som anført tidligere bør konkurrencesituationen også undersøges, da den kun vedrører det finske område. For det første bør det igen understreges, at førnævnte flaskehalsproblemer kun er af forbigående karakter. Der er således et konstant konkurrencemæssigt pres på grund af muligheden for at få elektricitet fra andre lande end Finland, især fordi der ikke opkræves noget transmissionsgebyr mellem de nordiske lande. Ydermere fastsætter Nordpool elektricitetsprisen på engrosmarkedet i Finland. Disse faktorer bør derfor opfattes som en indikator for, at engrosmarkedet er direkte undergivet almindelige konkurrencevilkår, uanset om dette opfattes som det nationale finske marked eller det regionale marked, der er ved at opstå.
(3)

Klagen indeholdt umiddelbare beviser for, at der fandt dumping sted, og at der forvoldtes væsentlig skade som følge heraf, hvilket blev anset for tilstrækkeligt til at gøre det berettiget at indlede en antidumpingprocedure.
DA Den Europæiske Unions Tidende L 163/16

RÅDETS AFGØRELSE 2006/412/FUSP

af 12. juni 2006

om iværksættelse af Den Europæiske Unions militæroperation til støtte for De Forenede Nationers mission i Den Demokratiske Republik Congo (MONUC) under valgprocessen

(operation EUFOR RD, Congo)

RÅDET FOR DEN EUROPÆISKE UNION HAR —

under henvisning til Rådets fælles aktion 2006/319/FUSP af 27. april 2006 om Den Europæiske Unions militæroperation til støtte for De Forenede Nationers mission i Den Demokratiske Republik Congo (MONUC) under valgprocessen (1), særlig artikel 5, og

ud fra følgende betragtninger:

(1) Ved brev af 18. april 2006 bekræftede De Forenede Nationers (FN) generalsekretær principperne for EU's militære støtte til MONUC som svar på et brev fra formandskabet af 28. marts 2006.

(2) Den Demokratiske Republik Congos myndigheder har hilst en mulig EU-militærstøtte til MONUC under valgprocessen velkommen.

(3) Den 25. april 2006 vedtog FN's Sikkerhedsråd resolution 1671 (2006), der bemyndigede en midlertidig deployering af EU-styrker (EUFOR RD, Congo) til støtte for MONUC i den periode, hvor der finder valg sted i Den Demokratiske Republik Congo.

(4) Den uafhængige valgkommission i Den Demokratiske Republik Congo har meddelt, at første runde af valget i Den Demokratiske Republik Congo afholdes den 30. juli 2006.

(5) I medfør af artikel 6 i protokollen om Danmarks stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, deltager Danmark ikke i udarbejdelsen og gennemførelsen af Den Europæiske Unions afgørelser og aktioner, som har indvirkning på forsvarsområdet, og Danmark deltager ikke i finansieringen af operationen —

TRUFFET FØLGENDE AFGØRELSE:

Artikel 1

Den Europæiske Unions militæroperation i Den Demokratiske Republik Congo til støtte for MONUC under valgprocessen (operation EUFOR RD, Congo) iværksættes den 12. juni 2006.

Artikel 2

EU's øverstbefalende for operationen har hermed beføjelse til med øjeblikkelig virkning at udstede aktiveringsordren (ACTORD) med henblik på at gennemføre deployeringen af styrkerne forud for overførslen af myndighed efter deres ankomst til operationsområdet og indlede gennemførelsen af missionen.

Artikel 3

Denne afgørelse har virkning fra dagen for vedtagelsen.

Artikel 4

Denne afgørelse offentliggøres i Den Europæiske Unions Tidende.

Udfærdiget i Luxembourg, den 12. juni 2006. På Rådets vegne U. PLASSNIK Formand

(1) EUT L 116 af 29.4.2006, s. 98.
De oplysninger, Kommissionen har adgang til, viser, at skibsfinansiering er en sektor, hvor man kan vurdere de individuelle risici og beregne omkostningerne herved, og at der findes et velfungerende marked for udstedelse af garantier for slutfinansiering af skibsbygning. Derfor forekommer en garantiordning for skibsfinansiering, der anvender samme præmie for alle begunstigede, forudsat at der gælder samme vilkår og restriktioner som for de øvrige markedsaktører, ikke efter al sandsynlighed at kunne blive selvfinansierende. Det er altid muligt for begunstigede i en lavere risikokategori at finde en garant, som er villig til at dække risikoeksponeringen for et beløb, der er lavere end den gennemsnitlige præmie. Medmindre den garantiordning, de offentlige myndigheder tilbyder, gøres obligatorisk, tager den kun sigte på at dække risici, der ligger over gennemsnittet, og den forekommer dermed ikke at være i stand til at blive selvfinansierende i tilstrækkelig grad.
(1)

For at bidrage til udryddelsen af Newcastle disease hurtigst muligt har Fællesskabet mulighed for at yde et finansielt tilskud til medlemsstatens støtteberettigede udgifter i henhold til betingelserne i artikel 4, stk. 2, i beslutning 90/424/EØF.
(1)

Ifølge direktiv 89/106/EØF kan det for at tage hensyn til eventuelle forskelle med hensyn til beskyttelsesniveauer for bygværker på nationalt, regionalt eller lokalt plan i basisdokumenterne blive nødvendigt for hvert væsentligt kravs vedkommende at foretage en klassificering af varers ydeevne. Disse dokumenter er offentliggjort som Meddelelse fra Kommissionen om basisdokumenterne til Rådets direktiv 89/106/EØF (2).
(1)

For at bidrage til udryddelsen af sygdommen hurtigst muligt har Fællesskabet mulighed for at yde et finansielt tilskud til medlemsstatens støtteberettigede udgifter i henhold til betingelserne i artikel 3 i beslutning 90/424/EØF.
(4)

Kommissionen indledte ved en meddelelse i Den Europæiske Unions Tidende (2) (i det følgende benævnt »indledningsmeddelelsen«) en antidumpingprocedure vedrørende importen til Fællesskabet af visse former for fodtøj med overdel af gummi eller plast (eksklusive vandtæt fodtøj med ydersål og overdel af gummi eller plast, hvor overdelen hverken er fastgjort til sålen eller sammensat ved syning, nitning, sømning, skruning, stiftning og lign.) eller overdel af læder eller kunstlæder, med beskyttelseståkappe, med oprindelse i Kina og Indien, som i øjeblikket tariferes under KN-kode 6402 30 00, 6403 40 00, ex 6402 19 00, ex 6402 91 00, ex 6402 99 10, ex 6402 99 31, ex 6402 99 39, ex 6402 99 50, ex 6402 99 91, ex 6402 99 93, ex 6402 99 96, ex 6402 99 98, ex 6403 19 00, ex 6403 30 00, ex 6403 51 11, ex 6403 51 15, ex 6403 51 19, ex 6403 51 91, ex 6403 51 95, ex 6403 51 99, ex 6403 59 11, ex 6403 59 31, ex 6403 59 35, ex 6403 59 39, ex 6403 59 50, ex 6403 59 91, ex 6403 59 95, ex 6403 59 99, ex 6403 91 11, ex 6403 91 13, ex 6403 91 16, ex 6403 91 18, ex 6403 91 91, ex 6403 91 93, ex 6403 91 96, ex 6403 91 98, ex 6403 99 11, ex 6403 99 31, ex 6403 99 33, ex 6403 99 36, ex 6403 99 38, ex 6403 99 50, ex 6403 99 91, ex 6403 99 93, ex 6403 99 96, ex 6403 99 98, ex 6405 10 00, ex 6405 90 10 og ex 6405 90 90.
(2)

Bekræftelsen af, at dossieet er fuldstændigt, er en forudsætning for, at der kan foretages en grundig behandling af det, og for at medlemsstaterne foreløbigt kan godkende plantebeskyttelsesmidler, der indeholder det pågældende aktive stof, for en periode på højst tre år, samtidig med at betingelserne i artikel 8, stk. 1, i direktiv 91/414/EØF, navnlig kravet om, at der skal foretages en grundig vurdering af det aktive stof og plantebeskyttelsesmidlet ud fra direktivets krav, opfyldes.
(79)

I artikel 3 i Kommissionens forordning (EF) nr. 1860/2004 af 6. oktober 2004 om anvendelse af EF-traktatens artikel 87 og 88 på den de-minimis-støtte i landbrugs- og fiskerisektoren (15), som bygger på Kommssionens erfaringer inden for dette område, er det fastlagt, at meget lave støttebeløb, der gives i landbrugssektoren, under visse forudsætninger anses for foranstaltninger, som ikke opfylder alle kriterier i EF-traktatens artikel 87, stk. 1. Kommissionen har særligt fastlagt, at en støtte, som beregnet for et tidsrum på tre år ikke overstiger 3 000 EUR, ikke fordrejer konkurrencen eller truer med at fordreje den og falder således ikke ind under EF-traktatens artikel 87, stk. 1 — forudsat at den samlede sum for støtten til virksomheder i landbrugssektoren ikke overstiger 0,3 % af værdien af den årlige landbrugsproduktion, beregnet for et tidsrum på tre år, (hvor den samlede sum for støtte i landbrugssektoren i Tyskland lå på 133 470 000 EUR i 2001).
(12)

Det fremhæves endvidere, at ligevægten mellem udbud og efterspørgsel ikke genoprettes ved blot at fjerne overudbuddet, men at det også er nødvendigt at udbyde boliger, som opfylder de faktiske kvalitetskrav. Boligselskaberne og boligforeningerne i de nye delstater og arbejdsmarkedsregion Berlin skal derfor gennemføre store investeringer for at tilpasse deres udbud til denne efterspørgsel. For at give selskaberne mulighed for at gennemføre investeringer bør de efter tysk opfattelse have mulighed for at fusionere for at kunne udnytte de herved opståede synenergieffekter.